Πέτερ Μπέκερ (ζωγράφος, 19ος αιώνας)

Ο Πέτερ Μπέκερ (γερμανικά: Peter Becker, 10 Νοεμβρίου 1828, Φραγκφούρτη - 18 Αυγούστου 1904, Ζόoστ) ήταν Γερμανός ζωγράφος και λιθογράφος με ειδίκευση στα τοπία.

Βιογραφία 
Καταγόταν από φτωχή οικογένεια και μεγάλωσε στην παλαιά πόλη της Φραγκφούρτης. Μετά από προτροπή του πατέρα του ξεκίνησε να σπουδάζει οικονομικά, αλλά διέκοψε τις σπουδές του για να γίνει ζωγράφος. Παρότι αρχικά η αίτηση του στη σχολή ζωγραφικής της πόλης (Städelschule) απορρίφτηκε, ξαναέκανε αίτηση το 1844 και έγινε δεκτός, και παρακολουθούσε μαθήματα εκεί παρέμεινε έως το 1851. Το 1860 ασπάστηκε τον ρωμαιοκαθολικισμό, και κατόπιν ξεκίνησε ταξίδια ανά τη Γερμανία, δημιουργώντας πλήθος αναπαραστάσεων των τοπίων που συναντούσε. 

Ένα από τα κύρια έργα του είναι η συλλογή 26 λιθογραφιών που εξέδωσε το 1874 με αναπαραστάσεις της παλαιάς πόλης της Φρανκφούρτης. Άλλα έργα του ήταν η ελαιογραφία με τίτλο Η Αγία Ρωμαϊκή Αυτοκρατορία του Γερμανικού Έθνους -σε συνεργασία με τον Έντουαρντ φον Στάινλε- το 1864, καθώς και ο σχεδιασμός των ψηφιδωτών παραθύρων για τον καθεδρικό ναό της Φρανκφούρτης το 1873. 

Πέθανε σε ηλικία 75 ετών κατά τη διάρκεια περιπάτου στο Ζόoστ, και θάφτηκε στο νεκροταφείο της Φρανκφούρτης.

Έργα

Παραπομπές

Εξωτερικοί σύνδεσμοι

Συλλογή έργων του Πέτερ Μπέκερ - artnet.de

Γερμανοί ζωγράφοι
Λιθογράφοι